cyanic-selkie/wikianc huggingface dataset:
לוחית רישוי של הרשות הפלסטינית
רכבים במבחן
לוחית הרישוי מיועדת לרכבים במבחן. הלוחית משמשת מוסכים ויבואני רכב. הלוחית היא עם רקע כחול וכיתוב בצבע לבן ומציגה את המילה "מבחן" בעברית ובערבית ("اختبار") ומתחתיה מספר.
לוחיות שהונפקו החל מיולי 2018
משרד התחבורה של הרשות הפלסטינית הכריז על שיטת מספור חדשה לרכבים שירשמו החל מחודש יולי 2018. לפי שיטה זו, כלי הרכב מקבלים מספר רישוי בן 6 תווים - הכולל 5 ספרות ואות לועזית אחת (בניגוד למערכת הקודמת שבה למספר הרישוי היו 7 ספרות).
מבנה הלוחית הוא X-XXXX-X. חמש הספרות הראשונות מהוות מספר רץ.
למרות האמור לעיל, כלי הרכב הבאים ימשיכו להיות ממוספרים לפי השיטה הישנה:
ברצועת עזה
עד לשנת 2012 ללוחיות הרישוי ברצועת עזה היה את אותו המבנה כמו ביהודה ושומרון. בעקבות אי-סדר רב שנוצר בניהול מאגר הרישום של כלי הרכב, הרשויות ברצועת עזה חייבו בשנת 2012 את כל תושבי הרצועה לרשום מחדש את רכביהם. במעמד זה החליפו את הלוחיות של הרשות הפלסטינית שמתוארות לעיל בעיצוב חדש. הלוחיות החדשות נושאות דגל פלסטיני במקום האותיות P/ف (כאשר בלוחית בסגנון אירופאי הדגל אנכי ונמצא בצד ימין, ובלוחיות רישוי בסגנון אמריקאי הדגל הוא אופקי ונמצא בראש הלוחית). לכל הלוחיות יש רקע לבן. בלוחיות יש שבע ספרות כאשר כל המספרים מתחילים בספרה 3 ולאחריה יש ארבע ספרות המהוות מספר רץ.
ללוחיות רישוי של רכבים פרטיים ושל רכבים ממשלתיים אישיים יש ספרות ומסגרת בצבע שחור.
ללוחיות רישוי של רכבים מסחרים יש ספרות ומסגרת בצבע ירוק.
יוהאן פטר פרנק
עבודה מדעית
פרנק היה דמות חשובה בתחום של בריאות הציבור ורפואה חברתית. במהלך הקריירה שלו כתב חיבור חשוב בן 9 כרכים בנושאים של היגיינה ובריאות הציבור, שנקרא "System einer vollständigen medicinischen Polizey" (מערכת מקיפה של מדיניות רפואית). חיבור זה החל להתפרסם בשנת 1779 ועד לשנת 1827, 6 שנים לאחר מותו של פרנק.
בעבודתו המדעית פרנק החדיר לשדה המחקר הרפואי מושגים רבים, ביניהם: סניטציה ציבורית, היגיינה מינית, אימהות ושלום הילד, נושאים רפואיים של אספקת מים, מזון וזנות. כך גם פרנק הדגיש את החשיבות של רישום סטטיסטי מדויק בבתי חולים. מערכת זו של רישום סטטיסטי שימשה את איגנץ זמלווייס כדי להדגים את הקשר בין אלח דם לבין ילודה בסניטציה ירודה.
פרנק היה הראשון להגדיר את ההבדל בין סוכרת לסוכרת תפלה.
לוחית רישוי של הרשות הפלסטינית
ברצועת עזה
ללוחיות רישוי של רכבים ציבורים ושל רכבים של העיריות יש ספרות ומסגרת בצבע כחול.
ללוחיות רישוי של רכבים ממשלתיים יש ספרות ומסגרת בצבע אדום.
1967 - 1994
במהלך תקופה זו של הממשל הישראלי ביהודה ושומרון וברצועת עזה, היו לוחיות הרישוי מונפקות לתושבי השטחים על ידי המנהל האזרחי הישראלי. צבע הלוחיות היה כחול (ביהודה ושומרון) ולבן (ברצועת עזה). בצד שמאל של הלוחית הייתה אות עברית בצבע כתום או לבן שזיהתה את הנפה שבה נרשמה המכונית:
DGPS
DGPS (Differential Global Positioning System) או ממח"ע (מערכת מיקום חובקת עולם דיפרנציאלית) היא מערכת לדיוק המידע שמתקבל על ידי אותות לווייני ניווט, הפועלת באמצעות תחנות קרקע המשדרות את נתוני הסטייה באזורם באמצעות תחנות קרקע או באמצעות לוויינים גיאוסינכרונים, ובכך מעלים את רמת הדיוק האופקי והאנכי של האותות ממערכת ה-GPS לטווח שבין מספר סנטימטרים (בתחנות קרקע) ועד בין מטר לשלשה (באמצעות לוויינים). השיטה הקרקעית מקומית ומוגבלת יותר ונועדה למדידות מדויקות וניווט ימי, ואילו השיטה הלווינית היא גלובלית יותר ומיועד לניווט אזרחי כללי וניווט אווירי.
משדרי קרקע
ברחבי העולם ישנן תחנות קרקעיות שמיקומן הגאוגרפי ידוע בדיוק גבוה מאוד. תחנה קרקעית מקבלת מהלוויינים את המיקום המשוער של אותה תחנה והיות שמיקום התחנה ידוע, ניתן לדעת מה הסטייה שתתקבל על ידי מערכת הממח"ע (GPS) רגילה. אותה תחנה קרקעית משדרת "תיקון" למכשיר הממח"ע (GPS) וכך מתקבל דיוק גבוה יותר. כך ניתן לשפר את דיוק המדידה על פני מדידה רגילה ממקלט הממח"ע (GPS).
בהסתמך על תחנות אלו אפשר להגיע לדיוק גבוה של כ-2-1 ס"מ, הדרוש למודדים מקצועיים.
בארצות הברית קיימת מערכת בשם NDGPS, שמורכבת מרשת של 85 תחנות קרקע. במקורה המערכת נועדה לניווט ימי באזור הקרוב ליבשה, ולאחר מכן היא התרחבה לכל אזור היבשה. כיום היא מנוהלת על ידי מחלקת הניווט של המרכז להגנת המולדת של ארצות הברית.
המערכת הקנדית דומה למערכת בארצות הברית היא בעיקר לשימוש ימי המכסה את החוף האטלנטי והאוקיינוס השקט, כמו גם את האגמים הגדולים ואת נתיב מי סנט לורנס.
אוסטרליה מפעילה שלוש מערכות DGPS: הראשונה משמשת בעיקר לניווט ימי שמשודר בפס רחב, השנייה משמשת לסקרי קרקע וניווט קרקעי, והתיקונים משודרים בערוץ רדיו FM המסחרי. בעוד השלישית בנמל התעופה בסידני בשלבי בדיקות כרגע לדיוק נחיתת מטוסים (2011), כגיבוי למערכת נחיתת מכשירים לפחות עד 2015.
רשת DGPS האירופי פותחה בעיקר על ידי הממשלים הימיים הפיניים והשוודים, כדי לשפר את הבטיחות בארכיפלג שבין שתי המדינות. בבריטניה ואירלנד, המערכת יושמה כעזר לניווט ימי, למלא את החוסר שהשאירה סגירתה של מערכת הניווט Decca בשנת 2000. עם רשת של 12 משדרים ברחבי החוף ושלוש תחנות שליטה, המערכת הוקמה בשנת 1998 על ידי רשויות המגדלור הכלליות, והוכרזה כמבצעית בשנת 2002.
בישראל מפוזרות ברחבי הארץ 18 תחנות כאלו, שעיקר השירות שהן נותנות הן שירותי מדידה. ניתן להתעדכן במדידות שלהן דרך האינטרנט. לעתיד מתוכנן שתחנות אלו תספקנה מידע בזמן אמת, ובכך תאפשרנה להגיע לחישובים מדויקים ובכך לוותר על נקודות שילוש (הטריאנגולציה) הקיימות בשטח.
ארכיטקטורת המערכת
המערכת כוללת מקטע חללי וקרקעי, המשולבים לכדי מערכת אחודה.
בכל לוויין משיב (טרנספונדר) מיוחד המוקדש למערכת. מהלוויינים משודר המידע על תדר לווייני ה-GPS הנקלט במכשירים אזרחיים נפוצים, בלא צורך בחומרה נוספת לקליטתו.
למערכת תחנות ייחוס קרקעיות המרכזות ומעבדות את נתוני הבקרה ומכינות אותן לשידור מיידי. המערכת מורכבת מתחנות קליטה וייחוס דיפרנציאלי המכונות RIMS (Reference & Integrity Monitoring Stations). תחנות הייחוס הקרקעיות מצוידות במקלטי GPS מיוחדים ושעונים אטומיים לביצוע ניטור רציף של שידורי ה-GPS וחישוב התיקונים הנדרשים לשם שיפור הדיוק. מערכות שידור משדרות את נתוני הסטיה אל לווייני התקשורת של המערכת, והם בתורם משדרים את הנתונים למשתמשי הקצה.
מערכות קיימות
קיימות היום ארבע מערכות גלובליות עיקריות. WAAS הפועל בצפון אמריקה, EGNOS הפועל באירופה, MSAS היפני הפועל במזרח אסיה, ו-GAGAN ההודי הפועל במרכז אסיה.
WAAS
WAAS (Wide Area Augmentation System) בצפון אמריקה - פותח על ידי מנהל התעופה הפדרלי האמריקני, ונועד לסייע לפעילותם של מטוסים. למערכת שלשה לוויינים גיאוסינכרוניים ורשת תחנות קרקע בצפון אמריקה ובהוואי. רמת הדיוק של המערכת היא 1 מטר אנכי ו-1.5 מטר אופקי, ברוב ארצות הברית ובחלקים גדולים של קנדה ואלסקה. החל מחודש אוקטובר 2007 היו 38 תחנות קרקע: עשרים בארצות הברית, שבע באלסקה, ארבע בקנדה, אחד בהוואי, אחד בפוארטו ריקו, וחמש במקסיקו.
MSAS
MSAS - במזרח אסיה. השימוש במערכת הגברה מסוג זה יכולה לשפר דיוק של מקלט GPS מטווח שגיאה של 20 מטרים לרמה של 1.5-2 מטרים.
GAGAN
GAGAN - במרחב ההודי. למערכת שלשה לוויינים גיאוסינכרוניים ו-15 תחנות ייחוס קרקעיות. רמת הדיוק שלה עומדת על 3 מטר.
Flashbacks (שיר)
Flashbacks (בעברית: פלאשבקים) הוא שיר שהוקלט על ידי הזמרת-יוצרת הרומנייה אינה. השיר יצא לאור בפברואר 2021, על ידי חברת התקליטים גלובל רקורדס, כסינגל המוביל מתוך אלבום האולפן השביעי שלה, Heartbreaker (2020). בנוסף לכך, הופצו מספר רמיקסים נוספים וגרסאות שונות של השיר.
השיר הגיע למקום הראשון במצעד הסינגלים של בלארוס, ולמקום הראשון ברוסיה.
רקע וכתיבה
"Flashbacks" נכתב על ידי אינה ולואיסה לוקה (מינלי) לצד מפיקיו סבסטיאן ברק, מרצ'ל בוטזן ודייוויד סיינטה. הוא חלק מאלבום האולפן השביעי של אינה, Heartbreaker, שהוקלט במהלך תקופה של שלושה שבועות בנובמבר 2020 באחוזה שכורה בבוקרשט עם שני אולפני הקלטות שבהם התגוררה אינה עם כותבי השירים והמפיקים שהוזכרו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-15 מיליון השמעות.
וידאו קליפ
הווידאו קליפ הרשמי של השיר פורסם ב-26 בפברואר 2021 בערוץ היוטיוב הרשמי של אינה. הוא צולם ובוים על ידי בוגדן פאון בתחילת 2021 בפאלאצו ורסאצ'ה דובאי ובדומיול מנסיה ברומניה. ההפקה שלו נוהלה על ידי לופס פרודקשן, בעוד שאלכסנדרו מורשאן שימש כמנהל הצילום.
נכון לדצמבר 2021, מונה הצפיות של הקליפ עומד על למעלה מ-33 מיליון צפיות.
בלוויו היל
גאוגרפיה
בלוויו היל ממוקם כחמישה ק"מ מזרחית למרכז העסקים הראשי של סידני, באזור הפרוורים המזרחיים. הוא גובל במזרח ברוז ביי, בצפון בפוינט פייפר, במערב בפרוורים אדג'קליף, פדינגטון וולהרה ובדרום בבונדיי. בדרומו של הפרוור עובר פארק קופר, גן ציבורי צר וארוך שנמתח לאורך ערוץ נחל מצוקי. הפארק כולל מגרשי ספורט, אזורי פיקניק, שביל הליכה ומחסות גשם עשויי פיברגלס, המוסווים בין הצוקים.
היסטוריה
בלוויו היל נוסד במאה ה-19, כשמהגרים אירים קראו למקום ויניגר היל (Vinegar Hill), על שם מרד ידוע באירלנד ב-1798. בעקבות מחאתו של המושל הכללי דאז לכלן מקווארי, הוא החליט לשנות את שם הפרוור לבלוויו היל - מצרפתית, גבעת הנוף היפה. בתחילת המאה ה-20 עבר בפרוור קו חשמליות, שנסע מאזור העיר דרך רחוב אוקספורד, ובבונדיי ג'נקשן פנה דרך בלוויו היל בדרך לבונדיי.
תרבות
בפרוור שמונה בתים שנמצאים במרשם הנכסים של המדינה. הוא מציג מספר רב של סגנונות אדריכליים, כגון ויקטוריאני, ארטס אנד קרפטס ועוד. הפרוור היה בעבר ביתה של השחקנית טוני קולט ובעלה.
פנחס הלוי
ביוגרפיה
לא רבות ידוע על תולדות חייו של רבי פנחס, ועיקר המידע עליו הוא מאזכוריו וציטוטי דבריו בכתבי אחיו הצעיר הרא"ה, ותלמידיו של אחיו, הריטב"א ורבי קרשקש וידאל. אביו, רבי יוסף, היה נינו של רבי זרחיה הלוי בעל המאור. בניגוד לתא-שמע, שסבר שרבי פנחס היה בן גילו של הרמב"ן ולא תלמידו, יעקב שמואל שפיגל סבור שרבי פנחס, כאחיו הצעיר, למד אצל הרמב"ן.
לדברי תא-שמע, מלבד ספר החינוך (ראה להלן), חיבר גם ספרי חידושים לתלמוד, אלא שהם אבדו במהלך השנים. גם החיד"א ב"שם הגדולים" מציין שרבי פנחס כתב חיבורים על התלמוד. שפיגל סבור שרבי פנחס כנראה לא כתב חידושים, וכל המצוטט בשמו הוא מדבריו בעל פה שהובאו בכתבי אחיו הרא"ה. עסק גם בפיוט, וחיבר אזהרות לראש השנה (פיוט הכולל את דיני החג), שנדפסו במחזור נוסח קטלוניה משנת רפ"ז. אזהרות אלה צוטטו כמקור הלכתי בידי רבי שמואל ירונדי ובמגיד משנה לרבי וידאל די טולושא.
ספר החינוך
ספר החינוך הוא ספר מניין המצוות אנונימי מתקופת הראשונים, העוסק בתרי"ג מצוות, ומבאר את דיניהן וטעמיהן. המחבר כינה את עצמו "איש לוי ברצלוני". רבים לאורך הדורות עסקו בשאלת מחבר הספר. ישראל משה תא-שמע טען כי מחבר הספר הוא רבי פנחס, זאת בשל הקבלת דברים שמביא הרא"ה (שאחרים שיערו שהוא עצמו מחבר החינוך) בשם אחיו בחידושיו לש"ס עם דברים המובאים בספר החינוך. המדובר בקטע העוסק בטעמי המצוות, המובא בידי הרא"ה בפירושו לרי"ף על מסכת ברכות, בנוגע למשנה "האומר על קן ציפור יגיעו רחמיך משתקין אותו" . הדברים המופיעים שם מופיעים בספר החינוך בטעמי מצוות שילוח הקן, מעקה, גיד הנשה ואותו ואת בנו. תא-שמע מצא שגם פירוש שמביא הרא"ה בשם אחיו בפירושו למסכת חולין אודות סימני עופות, אינו אלא סיכום של קטע המופיע בספר החינוך. עם זאת, הוא משער שהרא"ה לא העתיק ישירות מספר החינוך, אלא מפירושי אחיו לתלמוד, ששילב אותם גם בספר החינוך. בזיהוי זה תמכו גם הרב משה הרשלר, ומאיר בר-אילן.
מאידך, הרב דוד מצגר הקשה על הצעתו של תא-שמע ממקומות ישנה בהם סתירה בין דברי ספר החינוך לדברים המצוטטים בשם רבי פנחס, ומראיות שונות שמורו של מחבר החינוך הוא הרשב"א, ובשל כך דחה לחלוטין את שיטת תא-שמע וסבר שזיהויו מוטעה. גם שפיגל חלק על תא-שמע מכח ראיות אלה, ועל ראיותיו של תא-שמע ציין שאין סיבה שלא להניח שמחבר החינוך השתמש בדברי רבי פנחס.
כיסופים (אלבום)
כיסופים הוא אלבום סולו של הזמר מרדכי בן דוד שיצא לאור בשנת 2011.
על העיבוד המוזיקלי נפתלי משה שניצלר, מנדי הרשקוביץ, משה לאופר, אבי סינגולדה ואבי דרור.
את השיר מנוחה ושמחה חידש שוב המלחין יצחק פוקס באלבומו מעמקים שיצא בשנת 2012. השיר 'נכספה' יצא בגרסת כיסוי על ידי יעקב שוואקי ונפתלי משה שניצלר. קאבר נוסף לשיר בוצע על ידי לוי פולקוביץ, ילד הפלא אברהם חיים גרין ומקהלת שירה.
השתתפו בהקלטות
מקהלת שירה: יואלי הורביץ, זאבי פריד, יוסי רובין, הרשי ויינברגר, שרולי ויינברגר, דובי טסלר, שרולי גרין
לידסיכתיס
לידסיכתיס (שם מדעי: Leedsichthys) הוא סוג דג ענק נכחד השייך לקבוצת תמים-גרמיים שבמחלקת מקריני סנפיר, שחיה באוקיינוסים של תקופת היורה ונכחדה בעידן המזוזואיקון. המין היחיד המוכר מסוג זה, L. problematicus, הוא דג גרם הגדול ביותר הידוע למדע, עם אורך משוער של עד ומשקל של 22–30 טונות. ייתכן שהוא גם גדול הדגים שחיו מעולם, אך המגלודון מגיע לגודל רב יותר, ע"פ כמה מדענים.
הוא סינן מיני פלנקטון מהמים באמצעות מערכת זיז הזים המצויה בקשתות הזימים  שמסננת את הפנקטון בעזרת לוחות עצם עדינות.
ארתור זילברגלייט
ארתור זילברגלַייט (Arthur Silbergleit; 22 במאי 1881 – 3 במרץ 1943) היה משורר וסופר יהודי-גרמני. נספה בשואה במחנה הריכוז אושוויץ.
קורות חיים
זילברגלייט נולד בעיר גלייביץ (Gleiwitz; כיום גליביצה, פולין) שבמחוז שלזיה עילית של הקיסרות הגרמנית, בסמוך לגבול הרוסי, בן למשפחה יהודית מסורתית מיוחסת. אחיו ואחיותיו היו מקס זילברגלייט, סוחר בגלייביץ; הלנה, שנישאה בברסלאו לרב ג'יימס קרקאואר, ושרלוט, שנישאה לסלומון גץ; למעט אביו, שמת מוות טבעי, כל בני משפחתו נספו בשואה, להוציא את בנה של שרלוט, היינץ-צבי גץ, ששרד.
זילברגלייט למד בבית ספר יסודי ממלכתי קתולי בעיר הולדתו, ולאחר מכן סיים השתלמות בבנק "הַיימן" בברסלאו.
שיריו הראשונים היו ליריים, והם לא התרכזו בעולם היהודי של בית הוריו. הוא הכיר מספר משוררים ממועדון בית הספר לשירה של ברסלאו, שהכיר לו חברו ארווין מגנוס.
בשלהי 1907 עבר לברלין, שם שימש סגן עורך העיתון Ost und West ('מזרח ומערב'), שהיה ירחון מאויר של היהדות המודרנית.
כמשורר העריץ את יצירותיהם של הוגו פון הופמנסתאל ופול ורלן. אחד מחבריו הטובים היה שטפן צווייג, מתרגם שירתו של ורלן.
במהלך מלחמת העולם הראשונה התנדב כאח ונשלח לאימפריה הרוסית. במהלך התנדבותו חלה, וחזר לאחר תשעה חודשים מבית החולים לברלין. באפריל 1918 זכה במדליה מטעם הצלב האדום. רשמיו מהתקופה מופיעים בכרכים הראשונים של שירתו – Flandern ('פלנדריה') ו-Die Balalaika ('הבללייקה').
בתום המלחמה כתב את מחזור השירים Orpheus ('אורפיאוס'), ובו 600 שירים; המחזור ראה אור במהדורה מיוחדת לראשונה לכבוד יום הולדתו החמישים. בשנת 1919 הוזמן מטעם מועצת העם בברסלאו להרצות בשלזיה, ובהמשך במספר ערים, בהן ביטום, אופולה ופוזנן. עבור האגדה Die Magd" ('השושבינה') זכה זילברגלייט בפרס הכבוד של העיר קלן; אגף השירה של האקדמיה הפרוסית לאמנויות העניק לו ב-9 באוקטובר 1931 פרס הוקרה; ובשנת 1931 זכה בפרס הצטיינות מטעם "קרן שילר".
בתחילת שנות ה-30 הכיר זילברגלייט את גרטרוד מיכלר (1884-1979), והם נישאו ב-15 במאי 1933. נישואיו לאישה לא-יהודייה סייעו לו להימנע מחלק מרדיפות היהודים והדיכוי בשנים הראשונות לשלטון הרייך השלישי.
משכורתה הנמוכה של גרטרוד קיימה בקושי את בני הזוג בזמן שזילברגלייט השלים את כתב היד של "Der Leuchter", והוא הצליח בכך הודות לתמיכתו הכספית של ידידו צווייג.
בעקבות הגירתם של כמה מחבריו, החל גם זילברגלייט בתהליך הגירה והגיש תצהיר לממשלת לארצות הברית, אך עזיבתו לא התאפשרה בשל מחלת השחפת שממנה סבל משנת 1936. ניסיון להשיג עבורו אישור מעבר זמני לצרפת נכשל אף הוא.
ב-3 במרץ 1943, בתקופה שבה כבר היה עיוור כמעט לחלוטין, ואף שהיה נשוי ב"נישואי תערובת", נלקח זילברגלייט על ידי הגסטאפו מדירתו ברח' אנסבכר 25 בברלין, ולאחר מאסר בן עשרה ימים נשלח למחנה ההשמדה אושוויץ, שם נספה.
Hasura
Hasura פותחה ככלי להקלת הפיתוח על ידי גוש ראג׳ושי וטנמאי גופל שני מפתחים הודים במהלך פיתוח אפליקציה להזמנת אוכל וכאשר הבינו שיש ביקוש לכלי הזה החליטו להסב את העסק שלהם לעיסוק בפיתוחו וקראו לו Hasura.
מאפיינים
בהינתן מאגר מידע Hasura יודעת ליצור באופן אוטומטי שאילתות ומוטציות בתצורת graphQL API על פי שם הטבלאות והעמודות בתוכן ובעצם חוסכת את הצורך בכתיבת שאילתות SQL.
למעשה ל-Hasura לא אכפת מאיזה סוג הצד לקוח כל עוד הוא מסוג GraphQL או REST והיא עובדת עם רוב המאגרים הגדולים בשוק.
מישל בקוס
מישל בקוס (בצרפתית: Michel Bacos; 3 במאי 1924 - 26 במרץ 2019) היה קברניט טיסה 139 של חברת אייר פראנס מתל אביב לפריז, שנחטף לאנטבה ב-27 ביוני 1976 על ידי מחבלים גרמנים חברי "תאי המהפכה" ומחבלים ערבים חברי "החזית העממית לשחרור פלסטין". הוא והנוסעים שוחררו במבצע יונתן. בגין תפקודו במהלך החטיפה קיבל בצרפת את אות אביר לגיון הכבוד ובישראל ניתן לו אות הוקרה מראש ממשלת ישראל יצחק רבין.
ביוגרפיה
נולד בפורט סעיד שבמצרים, שם אביו עבד כעורך דין. שירת בצבא צרפת החופשית במהלך מלחמת העולם השנייה.
בקוס היה קברניט טיסת אייר פראנס 139 מתל אביב לפריז ב-27 ביוני 1976. במטוס מדגם איירבוס A300 שהו 248 נוסעים ו-12 אנשי צוות אוויר. לאחר חניית ביניים באתונה, שבה עלו המחבלים, נחטף המטוס ונתיבו הוסט ללוב. לאחר שתדלקו את המטוס הפנו החוטפים את המטוס לאנטבה שבאוגנדה.
יומיים לאחר חטיפת המטוס באנטבה החליטו החוטפים להפריד בין הנוסעים הישראלים לשאר הנוסעים. את שאר הנוסעים החזירו במטוס לצרפת ואילו הנוסעים הישראלים הוחזקו בטרמינל הישן שבנמל התעופה הבינלאומי אנטבה.
בעת ביצוע ההפרדה ביקשו החוטפים לשחרר את קברניט הטיסה בקוס ואת 12 חברי צוות האוויר שעימו, אך בקוס התעקש להישאר עם הנוסעים הישראלים מכיוון שהרגיש אחריות כלפיהם. מאוחר יותר קיבל על כך את אות אביר לגיון הכבוד (העיטור האזרחי הגבוה ביותר בצרפת) וכן בישראל ניתן לו אות הוקרה מראש הממשלה דאז יצחק רבין.
החטופים הישראלים מזכירים עד היום כיצד התעקש בקוס להישאר עם "הנוסעים שלו" ואיך דאג לצרכיהם. בין בקוס לבין החוטפים לא נוצרו יחסים כלשהם והוא דיבר איתם רק כשהיה צריך להשיג משהו עבור החטופים. עם זאת, מדי פעם עלו גם שאלות על החטיפה.
נפטר ב-26 במרץ 2019, בגיל 95. הובא למנוחות לצלילי "התקווה", על פי בקשתו.
ראיונות לתקשורת
בריאיון ליעל ערבה עיתון מעריב בשנת 2006 סיפר בקוס על החזרה לשגרה לאחר החטיפה. לאחר החטיפה הוא קיבל חופשה להתאוששות ו"כבר לאחר 15 יום ביקשתי לחזור לטוס, וביקשתי שהטיסה הראשונה שלי תהיה לתל אביב". כך היה, ומאז הוא טס על הקו עוד כשש שנים עד שיצא לפנסיה.
לכל אורך השנים המשיך בקוס להגיע לישראל, ובעיקר לאזכרות ליוני נתניהו שנהרג בפעולת החילוץ. שמר על קשר עם סורין הרשקו שנפצע קשה במבצע, ובראיון שנערך איתו בגיל 92 אמר "אינני מסוגל לבוא לישראל, אבל אני מקווה שתטפלו בסורין כל חייכם כדי להודות לו על הקורבן שהקריב".
בקוס גם לא פיתח דעות מוצקות לגבי הטרור בעקבות ניסיונו האישי, אבל הוא התייחס גם לאירוע החטיפה של החייל גלעד שליט בעזה ולדרישתם של החוטפים לשחרר אסירים. אמר בקוס והוסיף כי.
חיים אישיים
בשנת 1982 יצא לגמלאות. היה נשוי לרוזמרי, דיילת גרמנייה ושניהם חיו בעיר ניס שם נפטר, הותיר אחריו 3 ילדים ו-7 נכדים.
עודד ניר
עודד ניר (מרקוספלד) (16 באפריל 1936 – 26 בינואר 2023) היה וטרינר, תת-אלוף בצה"ל ומומחה ישראלי ברפואה וטרינרית, זוכה פרס קפלן. שימש כרופא ראשי מטעם אגודת "החקלאית" ומנהל השירותים הווטרינריים במשרד החקלאות.
ביוגרפיה
ניר נולד בחיפה. התגייס לשירות סדיר בחטיבת הצנחנים לגדוד 890, במסגרתו השתתף בצניחה המבצעית בקרב המיתלה במהלך מלחמת סיני. ב-1963 סיים את לימודיו בבית הספר לרפואה וטרינרית באוניברסיטת ליברפול, אנגליה, והחל לעבוד כרופא שדה ב באגודה "החקלאית". ניר שימש כרופא קליני מטעמהּ למעלה מ-30 שנה ואף כיהן כרופא וטרינר הראשי של האגודה.
ניר פיתח וייסד את תוכנית רפואת העדר המתקדמת, אשר החליפה את שיטת רפואת הפרה הבודדת שהונהגה עד אז בחקלאות הבקר בארץ. החידוש שהנהיג התבסס על איסוף נתונים של הרפתנים בשטח, הזנתם במסד נתונים אלקטרוני ולאחר מכן בתכנה לניהול העדר, דבר שאיפשר ניתוח רב משתני באופן שגרתי בנתוני רפתות מסחריות. עד אז, נתוני בריאות ותחלואה של פרות לא היו זמינים, וניהול העדר התבצע על סמך הערכות פרטניות של וטרינרים. באותן שנים תכנן וניהל סדנאות בינלאומיות להכשרת וטרינרים.
במקביל לעבודתו החקלאית, מילא תפקידים שונים בצה"ל. בשירות מילואים הגיע לתפקיד מג"ד בדרגת סא"ל. ב-1977 מונה למפקד חטמ"ר 228 (צמח). ב-1978 מונה למפקד חטיבת אלכסנדרוני (820) ופעל בתפקיד זה במשך שנתיים. בהמשך מונה למפקד אוגדה 85, אוגדת מילואים מרחבית. סיים את שירותו במילואים בדרגת תת-אלוף.
ב-1999 מונה למנהל השירותים הווטרינריים במשרד החקלאות ומילא תפקיד זה במשך כ-5 שנים. בתקופתו כמנהל השירותים התמודד עם מגפת הפרה המשוגעת שפגעה בבקר וגרמה להתפתחות מחלת קרויצפלד-יעקב באנשים צעירים. משבר נוסף עמו התמודד היה "משבר הדגים".
מאז פרישתו לגמלאות ב-2004 שימש כיועץ לאגודה החקלאית ולחברת אפימילק.
פרסס קרלסטרם
פרסס קרלסטרם (בשוודית: Perseus Karlström; נולד ב-2 במאי 1990) הוא אתלט שוודי, סגן אלוף העולם (בודפשט 2023) וסגן אלוף אירופה (מינכן 2022) בהליכה ל-20 ק"מ וזוכה מדליית ארד באליפות העולם (יוג'ין 2022) בהליכה ל-35 ק"מ. בנוסף בעל שתי מדליות ארד באליפות העולם (דוחה 2019 ויוג'ין 2022) בהליכה ל-20 ק"מ.
ביוגרפיה
קרלסטרם נולד וגדל בשוודיה. הוא בנו של הלך העבר השוודי סיב גוסטבסון, זוכה מדליית ארד באליפות אירופה (שטוטגרט 1986) בהליכה ל-10 ק"מ.
2013
באליפות העולם שנערכה באוגוסט במוסקבה שברוסיה סיים קרלסטרם במקום 37 בהליכה ל-20 ק"מ בתוצאה של 1:28:20 שעות.
2014
באליפות אירופה שנערכה באוגוסט בציריך שבשווייץ סיים קרלסטרם במקום 15 בהליכה ל-20 ק"מ בתוצאה של 1:24:41 שעות.
2015
קרלסטרם השתתף בהליכה ל-20 ק"מ באליפות העולם שנערכה באוגוסט בבייג'ינג שברפובליקה העממית של סין, אך לא סיים את התחרות.
2016
קרלסטרם השתתף בהליכה ל-20 ק"מ באולימפיאדת ריו דה ז'ניירו שנערכה באוגוסט בריו דה ז'ניירו שבברזיל, אך לא סיים את התחרות.
2017
באליפות העולם שנערכה באוגוסט בלונדון שבממלכה המאוחדת סיים קרלסטרם במקום 37 בהליכה ל-20 ק"מ בתוצאה של 1:23:36 שעות.
2018
באליפות אירופה שנערכה באוגוסט בברלין שבגרמניה סיים קרלסטרם במקום 20 בהליכה ל-20 ק"מ בתוצאה של 1:25:16 שעות.
מדליית ארד באליפות העולם בהליכה ל-20 ק"מ
באליפות העולם שנערכה באוקטובר בדוחה שבקטר זכה קרלסטרם במדליית ארד בהליכה ל-20 ק"מ בתוצאה של 1:27:00 שעות, אחרי טושיקאזו יאמאנישי מיפן (1:26:34 שעות) ווסילי מיזינוב שהשתתף כאתלט נייטרלי מורשה (1:26:49 שעות).
2021
באולימפיאדת טוקיו שנערכה באוגוסט בטוקיו שביפן סיים קרלסטרם במקום התשיעי בהליכה ל-20 ק"מ בתוצאה של 1:22:29 שעות.
מדליות ארד באליפות העולם בהליכה ל-20 ק"מ ובהליכה ל-35 ק"מ
באליפות העולם שנערכה ביולי ביוג'ין שבאורגון, ארצות הברית זכה קרלסטרם בשתי מדליות ארד: בהליכה ל-20 ק"מ בתוצאה של 1:19:19 שעות, אחרי טושיקאזו יאמאנישי (1:19:07 שעות) וקוקי איקדה (1:19:14 שעות), שניהם מיפן, ובהליכה ל-35 ק"מ בשיא אישי חדש של 2:23:44 שעות, אחרי מאסימו סטאנו מאיטליה (2:23:14 שעות) ומאסאטורה קאוואנו מיפן (2:23:15 שעות).
סגן אלוף אירופה בהליכה ל-20 ק"מ
באליפות אירופה שנערכה באוגוסט במינכן שבגרמניה זכה קרלסטרם במדליית כסף בהליכה ל-20 ק"מ בתוצאה של 1:19:23 שעות, אחרי אלברו מרטין (1:19:11 שעות) ולפני דייגו גרסיה קררה (1:19:45 שעות), שניהם מספרד. הוא השתתף גם בהליכה ל-35 ק"מ, אף לא סיים את התחרות.
סגן אלוף העולם בהליכה ל-20 ק"מ
באליפות העולם שנערכה באוגוסט בבודפשט שבהונגריה זכה במדליית כסף בהליכה ל-20 ק"מ בשיא אישי חדש של 1:17:39 שעות, אחרי אלברו מרטין מספרד (1:17:32 שעות) ולפני קאיו בונפים מברזיל (1:17:47 שעות).
מונופול טבעי
מונופול טבעי הוא כינוי לפעילות כלכלית אשר מגיעה ליעילותה המקסימלית כאשר תוצריה מופקים בידי יצרן אחד בלבד. מונופול טבעי מתפתח בדרך כלל כאשר עלויות ההקמה של מתקני היצור כרוכות בהשקעה של הון ראשוני גדול במיוחד ביחס לגודלו של שוק הצרכנים הפוטנציאלי, וכתוצאה מכך נבנים חסמי כניסה גבוהים במיוחד לענף. הדוגמאות הבולטות ביותר לקיומו של מונופול טבעי הוא בתחומי היצור והאספקה של שירותים ציבוריים כגון חשמל ומים, רכבות, נמלי ים ונמלי תעופה.
עלויות ההשקעה
בכל סוג של תהליך יצור כרוכות עלויות השקעה ראשוניות של הון לצורך הקמת המתקנים המשמשים בו. תהליכי יצור של מוצרים ושירותים ציבוריים מסוימים כרוכים בהשקעות הון גדולות במיוחד אשר יוצרים חסמי כניסה גבוהים ומפחיתים באופן משמעותי את מספר המשתתפים הפוטנציאלים.
המונופול הטבעי נוצר כאשר היצרן הגדול ביותר בתחום מסוים שהוא בדרך כלל גם הראשון שנכנס לפעילות בו, יוצר לעצמו יתרון משמעותי של עלויות על פני מתחרים חדשים. יתרון זה מתבטא בעיקר בתחומים שבהם ההוצאות הקבועות הראשוניות הן משמעותיות ביחס לשוק הלקוחות הרלוונטי.
כך, הקמת תחנות כוח ליצור חשמל או מים ולאחר מכן הקמת מערכות הולכה ואספקה לצרכנים הם גבוהות במיוחד ובכך מונעות כניסת מתחרים באותו התחום. כתוצאה מתהליך זה, החברות המייצרות את אותן מוצרים וכבר נמצאות בשוק, מתכנסות למצב אידיאלי מבחינה כלכלית שבו העלות הממוצעת של היצור היא העלות המינימלית.
עלויות היצור
בחברות "רגילות", העלות השולית מוגדרת כעלות של החברה ליצור של עוד מוצר אחד, או אספקה של מוצר לעוד לקוח אחד. בחברות שאינן מונופול טבעי (למעט בשלבי הייצור ההתחלתיים), העלות השולית עולה, בדרך כלל, ככל שגדלה הכמות המיוצרת, כלומר עלות ייצור כל יחידה נוספת גדולה מעלות הייצור של היחידה שקדמה לה. דבר זה הוא פועל יוצא של חוק התפוקה השולית הפוחתת. מכאן עולה כי חברה רגילה מתנהלת במצב של עלויות ממוצעות משתנות. העלות הקבועה היא עלות שאינה משתנה או אינה ניתנת לשינוי בטווח הקצר ולכן אינה מושפעת באופן ישיר ומיידי מהיקף פעילותה של החברה.
לעומת זאת חברה שהיא מונופול טבעי מתנהלת במבנה עלויות שונה. בחברה מסוג זה קיימת רמה גבוהה של עלויות קבועות שאינן תלויות בכמות התפוקה, ולעומת זאת העלות השולית שלה ביצירת מוצר אחד נוסף או בשירות של לקוח אחד נוסף היא זניחה.
חברה המקיימת רמה גבוהה של עלויות קבועות נדרשת להחזיק לעצמה מספר גדול של לקוחות אשר יחלקו ביניהם את העלויות הקבועות ויאפשרו החזר של ההשקעה הראשונית הגבוהה. לכן, חברות מסוג זה שואפות לרכוש לעצמן חלק מקסימלי של שוק הצרכנים אשר יתחלקו ביניהם בעלויות, ובכך יגרמו לירידה בעלות הממוצעת ליחידת מוצר. התהליך הכלכלי המתואר, מכוון לכך כי כאשר מוקמת חברה מסוג של מונופול טבעי, ככל שהחברה גדולה יותר כך העלות הממוצעת שלה נמוכה יותר ובכך נוצר לה יתרון משמעותי על פני מתחרים אשר נמנעים מלהיכנס ולפעול בתחום זה.
רגולציה
מונופולים טבעיים נוצרים בעיקר במדינות קטנות שבהם שוק הצרכנים הפוטנציאלים אינו מספיק כדי לתמוך במבנה העלויות האופייני לחברות עתירות בהשקעה של הון ראשוני משמעותי.
כפי שקורה בדרך כלל כתוצאה מפעילותם של מונופולים בכלל ובמקרה של מונופול טבעי בפרט, עלולים אלה לעשות שימוש לרעה בכוחם המונופוליסטי על מנת להגדיל את רווחיהם ובתוך כך לפגוע בצרכנים אשר אין בידיהם אפשרות בחירה, או הימנעות מקבלת השירות מידי המונופול.
לכן, ובהשפעת דעת הקהל הצרכנית, נוהגות ממשלות להתקין תקנות ולהטיל מגבלות על פעילותם של מונופולים על מנת למנוע מהם מלפעול בניגוד לאינטרס הציבורי. הדרכים המקובלות להגבלת כוחם של מונופולים טבעיים הן פיקוח על מחירי המוצרים או השירותים שהם מספקים, וקביעת רמה מינימלית של איכות המוצר שעל החברה לעמוד בו.
במקרים מסוימים מעדיפות ממשלות לפקח על מונופולים טבעיים באופן עקיף באמצעות החזקה של מניית זהב אשר תאפשר להן להבטיח קבלת החלטות מסוימות לצורך שמירה על האינטרס הציבורי מבלי להתערב בפעילות השוטפת של החברה. במקרים קיצוניים פועלות ממשלות עד כדי הלאמה של המונופולים הטבעיים.
טד נאש (חותר)
תיאודור "טד" אליסון נאש (באנגלית: Theodore "Ted" Allison Nash; 29 באוקטובר 1932 – 3 ביולי 2021) היה חותר תחרותי ומאמן חתירה אמריקאי, אלוף אולימפי (רומא 1960) ומאמן נבחרת ארצות הברית ב-11 אולימפיאדות ברציפות מאז 1960.
אלוף אולימפי
באולימפיאדת רומא (1960) זכה נאש במדליית זהב בחתירה לרביעיות ובאולימפיאדת טוקיו (1964) הוא זכה במדליית ארד גם כן בחתירה לרביעיות.
במשחקים הפאן-אמריקאיים שנערכו ב-1959 ו-1963 הוא זכה במדליות זהב.
נפטר ב-3 ביולי 2021.
דורון פיילס
ביוגרפיה
דורון פיילס נולד, גדל והתחנך בעיר בחיפה. הוא בוגר בית ספר לאו באק.
בשנים 1992–1994 שימש שופט צבאי באזור יהודה ושומרון. ב-1995 מונה לשופט בבית הדין הצבאי המחוזי. שימש סגן נשיא בית הדין הצבאי של פיקוד הדרום ושל זרוע היבשה וכסגן נשיא בית הדין הצבאי של פיקוד המרכז ושל חיל האוויר. בשנת 2000 מונה לנשיא בית הדין הצבאי המחוזי במחוז שיפוט מרכז, ונשיא בית הדין הצבאי של חיל האוויר.
שימש שופט בבית הדין הצבאי לתעבורה, ב-2008 מונה למשנה לנשיא בית הדין הצבאי לערעורים וב-2011 קודם לדרגת תת-אלוף.
באוגוסט 2016 מונה לנשיא בית הדין הצבאי לערעורים והועלה לדרגת אלוף. בפברואר 2022 סיים את תפקידו.
פיילס בעל תואר שני במשפטים מאוניברסיטת בר-אילן. נשוי ואב לשלושה.
דניאל הלפר
דניאל הלפר (נולד ב-7 בינואר 1988) הוא כדורגלן גרמני המשחק בעמדת הקשר.
קריירת מועדונים
הלפר החל לשחק כדורגל בקבוצת MFC פניקס מנהיים 02. ב-1997 הוא הצטרף לקבוצת קייזרסלאוטרן. הוא ערך את הופעת הבכורה שלו ב-11 בדצמבר 2005 מול באיירן מינכן. שערו הראשון שהבקיע, היה חלק מצמד שערים במשחק מול דיסבורג, והפך אותו למבקיע הצעיר ביותר בכל הזמנים עבור קייזרסלאוטרן בגיל 18 ו-28 ימים בלבד. באוגוסט 2007, הלפר חתם בארמיניה בילפלד. ב-22 בנובמבר 2008, הוא כבש את שערו הראשון עבור מועדונו החדש, במשחק מול שטוטגרט. אחרי 3 עונות בבילפלד, הוא נמכר למינכן 1860 בה הוא נכנס להרכב הפותח במקום דניאל בירופקה. הלפר שיחק במינכן 3 עונות לפני שחתם על חוזה תלת-שנתי בקלן, בקיץ 2013. בעונתו הראשונה בקבוצה היה שותף הלפר להעפלתה של קלן לבונדסליגה. בשנת 2015 חתם הלפר בקייזרסלאוטרן וחזר לקדנציה נוספת בקבוצה. בשנת 2018, לאחר שהקבוצה ירדה אל הליגה הגרמנית השלישית, תם חוזהו של הלפר והוא שוחרר מהמועדון. מאז הוא מועסק כמאמן בקבוצות בליגות נמוכות בגרמניה.
בשנים 2008-2009 הוא שיחק בנבחרת הנוער של גרמניה וכבש צמד שערים ב-3 משחקים.
שמואל מסנות
רבי שמואל בן נסים מסנות היה רב ומחבר מחלב במאה ה-13.
ביוגרפיה
תאריך לידתו של רבי שמואל מסנות אינו ידוע, אך בהנחה שהמשורר יהודה אלחריזי מתאר אותו במקאמה שלו על ביקורו בדמשק מעט לאחר 1218, הרי שנולד בשלהי המאה ה-12 ולכל המאוחר בתחילת המאה ה-13.
הרב מרדכי הכהן, מהדיר פירושו של רבי שמואל לבראשית, מצא שני אנשים נוספים בעלי השם משנות: הרב שלמה מסנות, שהיה דיין בפאס לאחר שעקר לשם מתוניסיה. בעקבות כך הציע כי מוצאו הוא מהעיר תמשונת בתוניסיה. חכם אחר בעל השם מסנות הוא רבי מרדכי מסנות מדמשק, פגש את רבי ישראל נג'ארה.
שם משפחתו נודע כמסנות, אך גם כמשנות, מאשנות ואף אלמסנות. ייתכן כי השם נובע משם עיר ממנה מוצאו (או מוצא משפחתו) בשם סנות או שנות, אך הצורה הערבית אלמסנות מראה כי המ' היא מעיקר השם. בפיוט שכתב רבי שמואל בו באה חתימתו באקרוסטיכון, השם מתחיל באות ש', אך ייתכן כי רבי שמואל החליף ביניהם בשביל השיר.
בהקדמותיו של המעתיק לכתב היד מכיל את מדרשי דניאל, עזרא ודברי הימים הוא מכנה את רבי שמואל "צקילי" (אולי: מסיציליה) ו"במדינת טוליטולה" (טולדו).
המקור העיקרי לידיעות על רבי שמואל מסנות הוא בכתבי המשורר יהודה אלחריזי, שאת שנותיו האחרונות העביר בחלב, המדבר בשבחו של רבי שמואל בן נסים ביצירה הקרויה אגרת לשון הזהב, בה אלחזריזי שם בפי החכמה את האמירה כי ועוד שבחים, כשהוא מזכיר גם את אביו רבינו נסים ראש הישיבה. גם בספרו תחכמוני מזכיר אלחריזי את רבי שמואל, יחד עם אחיו רבי עזריהו, ומגדיר אותם כזרע ראשי ישיבות,. בהמשך המקאמה מוזכר גם בנו של רבי שמואל, אלעזר, שהיה רופא המלך, ונמתחת עליו ביקורת על שפעם אחת חילל את השבת בנוסעו אל המלך. בכתביו של אלחריזי קיימים מספר שירים נוספים העוסקים ברבי שמואל, ומוזכר גם בן בשם מזהיר. למרות שאלחריזי אינו משתמש בכינוי "מסנות", הוצע על ידי י"ל צונץ, א"ל לנדסהוט, ושלמה בובר לזהות בין רבי שמואל בין נסים שהוא מזכיר לבין המחבר רבי שמואל בן נסים מסנות, בהיות שניהם חכמים בחלב בערך באותה תקופה. הקושי העיקרי בזיהוי בין השניים הוא תאריך המוזכר במדרש דניאל בו נוקב המפרש בתאריך:. בהנחה שמדובר במניין לחורבן הבית השני, הרי שהכוונה לשנת 1274, ואלחריזי, שנפטר ב-1225, הכיר את רבי שמואל בתקופה של כחמישים שנה קודם לכן, נמצא שהוא משבח הגדול נעשה בעוד רבי שמואל צעיר לימים, ואת חיבוריו כתב בהמשך השנים.
חיבוריו
רבי שמואל מסנות חיבר קבוצה של פירושים-מדרשים לספרים שונים במקרא. הראשון שנדפס היה פירושו לאיוב, שנקרא מעין גנים, שנדפס על ידי שלמה בובר בתרמ"ט (1889). בובר השיג גם העתק מן פירושו לספר בראשית, ואף העניק לו את הכינוי בראשית זוטא, והחל בהדרתו , אך לא זכה להשלימו ולהוציאו לאור.
כתב היד שעל פיו החל בובר את עבודתו עבר לידי הרב י"ל מימון, והוא מסרו למרדכי הכהן שההדירו ב-1962.
מדרשי דניאל, עזרא (ונחמיה) הודפסו על ידי יצחק לנגה ושמואל שוורץ בתשכ"ח (1968).
מדרש דברי הימים יצא לאור על ידי מכון זכרון אהרן בתשע"ז (2017).
כתבי יד למדרשים למלכים מצויים בספריית הוותיקן, וקטעים לפרשיות קורח ובלק מספר במדבר מצויות בבית המדרש לרבנים באמריקה , קטעים לספר ויקרא מצויים באוקספורד , ואף קטעים מדרשיים מצויים בספריית שוקן.
לא ידוע האם פירש רבי שמואל ספרים נוספים, ואילו הם, אך מסתבר שכתביו הם רבים משהגיעו לידינו.
בנוסף חיבר פיוט בשם "שעה שועי ורפא מחלתי", הבנוי על פיוט ה' נגדך כל תאוותי של רבי יהודה הלוי.
סגנון ומקורות
סגנון ספריו דומה בעיקרו: ציטוט מהפסוק, המשמש לבסיס עליו הוא מתרחב ומלקט ממקורות מדרשיים קדומים, אך במקומות בהם המורות המדרשיים הקדומים מצומצמים יחסית, הרי רבי שמואל מרחיב משלו ומפרשנים אחרים, והחיבור מקבל אופי פרשני, דבר הבולט במיוחד במדרשי דניאל ועזרא, בהם מושקע הרבה בהבנת הפשט, לנוכח מועטות החומר הדרשני.
בפירושו לדברי הימים השתמש רבי שמואל כבסיס בפירושי הרד"ק לספר, כשהוא מוסיף עליו ממקורות מדרשיים.
מקור ייחודי לרבי שמואל הוא השימוש בפשיתטא, התרגום הארמי-סורי למקרא, לו הוא קורא 'תרגום ארמי'.
רנו Type EU
רנו Type EU (בצרפתית: Renault Type EU) היא מכונית סלון מהודרת, דו מושבית, מסוג טורפדו מתוצרת יצרנית הרכב הצרפתית רנו אשר יוצרה בין השנים 1917–1921.
בנוסף לדגם הסלון, דגמי ה"רנו Type EU" נבנו בתצורות: לנדולט (Landaulet - הגג נפתח בחלקו), וקבריולה.
טעות בכיוון 5: קשרי דם
טעות בכיוון 5: קשרי דם (באנגלית: Wrong Turn 5: Bloodlines) הוא סרט סלאשר וגור אמריקאי משנת 2012 אשר בוים על ידי דקלן אובראיין. מדובר בסרט החמישי בסדרת סרטי טעות בכיוון, והוא מהווה גם המשכון לקודמו וגם פריקוול לשאר הסרטים. העלילה עוקבת אחר שלושת האחים היליקר, קניבלים מוטאנטים רצחניים שלאחר מאורעות הסרט הקודם, הצטרפו לרוצח סדרתי ויחד הם מטילים את אימתם על עיירה קטנה.
עלילה
בעיירה פיירלייק, מחוז גרינביר במערב וירג'יניה, האחים היליקר - "שלוש אצבעות", "שיני מסור" ו"עין אחת" - מתחילים בסדרת רציחות בעזרת הרוצח הסדרתי מיינארד אודטס שם הם רוצחים ראשונה את כתבת החדשות, קאלין וובר.
בינתיים, חמישה חברים: בילי, חברתו קרוז, ליטה, החבר שלה גאס וג'וליאן בדרך לפיירלייק כדי לחגוג את פסטיבל המוזיקה לרגל ליל כל הקדושים. בדרך הם כמעט דורסים את מיינארד שתוקף אותם. בילי, גאס וג'וליאן תוקפים אותו מתוך הגנה עצמית, אך כולם נתפסים יחד עם ליטה וקרוז על ידי השריף העירוני אנג'לה קרטר וסגנה, קווין ביגס. קרטר וביגס מגלים סמים במכונית של החבורה ועוצרים אותם ביחד עם מיינארד. בעוד קרטר לוקחת את כולם לתחנת המשטרה, ביגס נשאר לבדו ושלושת הקניבלים הורגים אותו.
נעול בתחנת המשטרה, בילי משכנע את שריף קרטר לשחרר את חבריו מכיוון שהסמים היו שלו, כתוצאה מכך כל חבריו משתחררים מלבד בילי עצמו. בינתיים, הקניבלים משתמשים במשאית שלהם כדי להפיל אנטנות סלולריות ובכך פוגעים ביכולת של תושבי העיירה להזעיק עזרה. לאחר מכן הם ממשיכים לתחנת הכוח, שם הם הורגים את השומר ומנתקים את החשמל של העיר. בעוד שרוב תושבי העיר השתתפו בפסטיבל, חבריו של בילי שוהים במוטל בזמן שהם ממתינים לשחרור בילי על ידי עורך הדין של משפחתו. בדרכה לבקר את בילי, קרוז נרדפת על ידי "שלוש אצבעות" שהורג אותה בדקירת סכין ומאכיל אותה במעי שלה שנשפך החוצה. לאחר שג'וליאן עוזב את המוטל בחזרה לתחנת המשטרה, גאס נחטף על ידי הקניבלים בעוד "עין אחת" מנסה ללכוד את ליטה אך היא מצליחה להימלט.
לאחר שהקניבלים מענים ושוברים את רגליו של גאס, קרטר מנסה להצילו, אך הקניבלים דורסים אותו עם הטנדר שלהם והורגים אותו. קרטר משחררת את בילי ונותנת לו, לג'וליאן ולמוס, אסיר נוסף שנעצר על שכרות, שוטגאנים לשמירה על התחנה בזמן שהיא מתגנבת לחנות מוצרי חשמל כדי להזעיק עזרה דרך הרדיו. לאחר שהיא נענית על ידי בחור בשם טדי, היא מבקשת ממנו להזעיק את משטרת המחוז אך הוא מסרב בטענה שלדעתו זו תרמית הנעשית באווירת הפסטיבל. לאחר שליטה מצליחה להגיע לתחנת המשטרה, בילי וג'וליאן עוזבים לחפש את קרוז למרות התנגדויותיה של קרטר. הם מסתובבים ברחובות ומוצאים את גופתה של קרוז. בזמן שהם מנסים להחזיר את הגופה לתחנה, הם נתקלים בקניבלים שלאחר מרדף תפסו אותם. במגרש הכדורגל בילי מתעורר שגופו קבור באדמה וראשו בחוץ ולידו ג'וליאן כבול בשרשרת, אך לא עובר הרבה זמן ו"שלוש אצבעות" מופיע ודורס את שניהם באכזריות עם מפלסת שלג. לאחר מכן קרטר שולחת את מוס ללכת להזעיק את הסגנים, אך בלי לשים לב הוא נסע על תיל דוקרני שהונח על הכביש ומתרסק לתעלה. הוא מתעורר ומוצא את עצמו לכוד בידי הקניבלים, ששורפים אותו חי. לאחר ששמעה את הצרחות של מוס ברדיו, קרטר יוצאת מהתחנה כאשר ליטה משחררת את מיינארד, שמבטיח לה שהוא והקניבלים לא יפגעו בה, אך הוא מעוור את עיניה. מיינארד, שניסה לירות בקרטר, נכשל מאחר שהיא ירתה בו קודם וכולאת אותו שוב. לאחר שטיפלה בליטה, קרטר יוצאת החוצה ומוצאת את בעלה ג'ייסון קשור במכונית ומנסה לעזור לו אך מגל הקשור לדלת קורע את גופו תוך כדי ש"שלוש אצבעות" נוהג במשאית ונכנס במכונית. קרטר נאבקת בו אך הוא משתלט עליה ולוכד אותה. בינתיים מיינארד הכלוא מאיים על ליטה העיוורת שהוא ו"בניו" יחטפו ויאנסו אותה ולאחר מכן הוא יחתוך את איבריה וישמור אותם כמזכרת.
קרטר מוצאת את עצמה מתעוררת בתא הכלא כשידיה קשורות לתקרה. מיינארד נותן לה אפשרות לבחור האם היא רוצה למות כאשר הוא שורף אותה או שהיא יורה בעצמה באמצעות שוטגאן שההדק שלו מחובר לעקביה. מיינארד מתחיל לשרוף את התא וקרטר בוחרת לירות בעצמה ליטה, לאחר שנמלטה מהלכת בכביש ללא היכולת לראות כלום, פוגשת את "שלוש אצבעות" וחושבת שהוא אדם שבא להציל אותה, אך לאחר שנכנסה לרכב מיינארד אומר לך "ברוכה הבאה הביתה ליטה", ואז היא מבינה את מר גורלה ומתחילה לבכות בעוד הרכב נוסע לכיוון היער ומיינארד והקניבלים צוחקים.
הפקה
צילומי הסרט נערכו בסופיה, בולגריה וארכו 19 ימים. הסרט דורג R בסולם סיווג הצפייה, עקב אלימות, שפיכות דמים, מין, שפה בוטה ושימוש בסמים.
במאי הסרט, דקלן אובראיין, אשר ביים את טעות בכיוון 3: נותרים למות וטעות בכיוון 4: ההתחלה, גם עבד על התסריט. מבחינה כרונולוגית, עלילת הסרט ממשיכה את קודמו ויחד הם מהווים פריקוול לשלושה הסרטים הראשונים. הסרט הבא, טעות בכיוון 6: מפלט אחרון, היה אמור לסיים את טרילוגיית הפריקוולים, אך עקב שהבמאי דקלן אובראיין הוחלף, התסריט שונה והסרט מהווה כמעין ריבוט.
אליזבת אוגוסטה סופיה, רוזנת פפאלץ-נויבורג
אליזבת אוגוסטה סופיה, רוזנת פפאלץ-נויבורג (בגרמנית: Elisabeth Auguste Sofie von der Pfalz; 17 במרץ 1693 - 30 בינואר 1728), הייתה בתו של קרל השלישי פיליפ, הנסיך הבוחר מפפאלץ, וסבתו של מקסימיליאן הראשון יוזף, מלך בוואריה.
ביוגרפיה
אליזבת אוגוסטה סופיה נולדה ב-17 במרץ 1693 בבריג שבשלזיה, לקרל השלישי פיליפ, הנסיך הבוחר מפפאלץ וללודוויקה קרולינה רדזיוויל, בתם של בוגיסלאב רדזיוויל ואנה מריה רדזיוויל. בהיותה בת שנתיים מתה אמה, וכל אחיה ואחיותיה מתו בינקותם.
ב-2 במאי 1717 התחתנה אליזבת אוגוסטה סופיה עם יוזף קרל, רוזן פפאלץ-זולצבאך, בנישואים שנועדו למנוע מלחמת ירושה על נסיכות הבוחר מפפאלץ, מכיוון שלאביה לא היו בנים. אולם ב-30 בינואר 1728 מתה אליזבת אוגוסטה סופיה, ובשנת 1729 מת בעלה יוזף קרל, ומשום כך ירש לבסוף את אביה, אחיינה-חתנה קרל תאודור, רוזן פפאלץ-זולצבאך.
משפחתה
ב-2 במאי 1717 התחתנה אליזבת אוגוסטה סופיה עם יוזף קרל, רוזן פפאלץ-זולצבאך, ממנו נולדו לה 7 ילדים:
חלף (פירושונים)
{{פירושונים|
ראו גם
}}
ארני סאבלה
ארני (ארנסט) סאבלה (באנגלית: Ernest Sabella; נולד ב-19 בספטמבר 1949) הוא שחקן תיאטרון וקולנוע אמריקאי. הוא ידוע בעיקר בדיבובו של פומבה מסרטי מלך האריות, כמעט בכל הסרטים והסדרות. שיחק את מר דונלד טווינקסטי בקרובים רחוקים מאוד, את לאון קארוסי בהצלצול הגואל והופיע במספר מחזות בתיאטראות ברודוויי.
ביוגרפיה
סאבלה נולד בספטמבר 1949 בוסטצ'סטר, ניו יורק ולמד אמנות תיאטרון באוניברסיטת מיאמי כשתוך כדי לימודיו הופיע בתיאטרון "Jerry Herman Ring Theatre" בתפקידים קטנים.
הוא החל את משחקו ב-1976 במחזה המוזיקלי "The Robber Bridegroom". כמו כן השתתף במחזות "Little Johnny Jones" מ-1982, ברנשים וחתיכות מ-1992, דבר מצחיק קרה לי בדרך לפורום מ-1996, איש למנשה מ-2002 וצ'ריטי המתוקה מ-2005.
הוא נשוי מאז 1999 לשריל, כשנפגשו לראשונה מאחורי הקלעים של המחזמר דבר מצחיק קרה לי בדרך לפורום מ-1996. אשתו עובדת כמתכנתת מחשבים בעיר מגוריהם.
חזקיה בן רבי חייא
חייו ומעמדו
חזקיה היה בנם של רבי חייא ויהודית, ותאומו של יהודה בריה דרבי חייא.
היה רבו של רבי יוחנן, והוא סתם "חזקיה" המוזכר בתלמוד פעמים רבות.
לדעת רש"י ותוספות הוא נחשב גם לתנא.
על חבריו נמנו רבי ינאי שהיה קשיש ממנו, בר קפרא, רב כהנא (הראשון), ורבי יהושע בן לוי.
על תלמידיו הגדולים נמנה רבי יוחנן, וכל זמן שהוא היה קיים, לא מונה רבי יוחנן לראש ישיבה, מפאת כבוד רבו.
בית מדרשו היה בטבריה ומסופר כי הוא קרא את המגילה בטבריה גם בי"ד באדר וגם בט"ו באדר, מכיוון שהסתפק האם עיר מוקפת חומה היא עיר שמוגנת מארבעת צדדיה, ואם כן גם עיר כזו שיש את הכנרת בשפתה נחשבת לעיר מוקפת, או שמא הגדר של חומה הוא שהעיר מכוסה מכל ארבעת צדדיה ולא ניתן לרגל בה מבחוץ.
יצחק ירון
יצחק ירון (1935 - 2 בנובמבר 2015) כיהן כראש העיר השלישי של גבעתיים, בין השנים 1978–1993.
ביוגרפיה
נולד בחדרה בשם יצחק פייפר. למד בבית הספר החקלאי בנהלל, בוגר בית המדרש למורים בגבעת השלושה והאוניברסיטה העברית בירושלים.
בשנים 1968–1970 עבד כמנהל בית הספר היהודי באורוגוואי. בין השנים 1973–1974 ירון עבד כמורה וכמנהל בית הספר היסודי אופקים בגבעתיים. היה חבר הסתדרות המורים.
בשנת 1977 הצטרף לחברי מפלגת העבודה, שדרשו את התפטרותו של ראש עיריית גבעתיים, יעקב קרייזמן, בגלל ביקורת של היועץ המשפטי לממשלה על טוהר המידות בעיריית גבעתיים. בדצמבר 1977 הוא זכה למועמדות מפלגת העבודה לראשות העיר וב-1978 זכה בבחירות לראשות העיר גבעתיים ברוב של 48% מהקולות וכיהן כראש העיר השלישי של גבעתיים עד 1993. בבחירות בשנים 1983 ו-1989 זכה במעל 70% מהקולות.
יצחק ירון נפטר בגיל 80. נטמן בבית עלמין בקיבוץ תל יצחק. הותיר אחריו את רעייתו, ניצה, שלושה ילדים ונכדים. בסוף שנת 2016 החליטה עיריית גבעתיים לקרוא את התיאטרון העירוני על שמו.
פונקציית הניקוד
בסטטיסטיקה, פונקציית הניקוד (באנגלית: Score function) של פרמטר \theta היא הגרדיאנט של לוג פונקציית הנראות בכיוון של הפרמטר. הפונקציה מציינת עד כמה רגישה פונקציית הנראות לשינויים ב-\theta.
פונקציית הנראות ממלאת תפקיד חשוב במספר היבטים של הסקה סטטיסטית, כגון:
פונקציית הניקוד ממלאת גם תפקיד חשוב בסטטיסטיקה חישובית, שכן היא יכולה לקחת חלק בחישוב של אומדי נראות מקסימלית.
הגדרה
הערך של פונקציית הניקוד (או בקיצור: "הניקוד") הוא הגרדיאנט (וקטור של נגזרות חלקיות), בהתייחס לפרמטר מסוים \theta, של הלוגריתם (בדרך כלל הלוגריתם הטבעי) של פונקציית הנראות. אם התצפית היא X והנראות שלה היא, אז הניקוד V ניתן לחישוב לפי כלל השרשרת באופן הבא:
לכן הניקוד V מציין את הרגישות של  (הנגזרת כשהיא מנורמלת על ידי ערך הפונקציה). יש לשים לב ש-V היא פונקציה גם של התצפית X אך גם של הפרמטר \theta, לכן זהו לא סטטיסטי. אף על פי כן ניתן להשתמש בו ביישומים מסוימים, על ידי חישוב ערך הפונקציה עבור ערך \theta ספציפי (כמו ערך ה-\theta של השערת האפס, או אומד הנראות המקסימלית של \theta), והתוצאות של חישובים אלו הן סטטיסטים.
תוחלת
תחת תנאי רגולריות מסוימים, התוחלת של פונקציית הניקוד V בהתייחס לתצפית x, בהינתן הפרמטר האמיתי \theta, כלומר, שווה ל-0. על מנת לראות זאת נכתוב מחדש את פונקציית הנראות L כפונקציית צפיפות:, ואז:
אם תנאי גזירות מסוימים מתקיימים, אינטגרל זה שווה ל:
מכיוון שהתוחלת של פונקציית הניקוד היא 0 כאמור לעיל, אם נדגום פעם אחר פעם מהתפלגות מסוימת, ובכל פעם נחשב את הניקוד, אז ממוצע ערכי הניקוד ישאף ל-0 כשמספר הדגימות ישאף לאינסוף.
שונות
השונות של פונקציית הניקוד ידועה בשם אינפורמציה של פישר, ומסומנת:. מכיוון שהתוחלת של פונקציית הניקוד היא 0, ניתן לנסח את השונות בצורה הבאה:
טליה קינן
טליה קינן (נולדה בשנת 1978) היא ציירת, אמנית קולאז', מיצבי וידאו ואנימציה, מרצה ומוזיקאית ישראלית.
תולדות חיים
למדה בשנים 1999–2003 לתואר .B.F.A בבצלאל, במחלקה לאמנות ועיצוב, וסיימה את לימודיה בהצטיינות יתרה. בשנים 2005 - 2003 למדה לתואר M.F.A בבצלאל, תוכנית לימודי המשך באמנות וצילום תל אביב. ב-2003 למדה בבית הספר לאמנות חזותית בניו יורק, ארצות הברית, במסגרת חילופי סטודנטים.
מ-2006 מלמדת קינן במחלקה לאמנות, באקדמיה לאמנות בצלאל בירושלים, ובמדרשה, המכללה האקדמית בית ברל.
קינן עבדה גם כאוצרות לצד אנג'לה קליין ב-2009, בתערוכת הבוגרים של בוגרי המדרשה לאמנות במכללה האקדמית בית ברל.
קינן מתגוררת בתל אביב עם בן זוגה גיא שרף, מוזיקאי ובוגר בית הספר לתיאטרון חזותי.
יצירתה
את פרסומה קנתה לה קינן בתערוכות שהציגה במבחר רחב של גלריות ומוזיאוניים בישראל ומחוצה לה.
בתחילת עבודתה האמנותית היא עסקה בסוגים השונים של המדיה: פיסול, רישום ווידאו, בכל אחד באופן בנפרד. לאחר מספר שנים החלה לטשטש את הגבולות ולצרף את סוגי המדיה השונים כאופני ביטוי המשלימים אחד את השני ויוצרים מקשה, שהם לדעתה החיים עצמם. תורה שהיא קוראת לה "איך לחיות", ובכך היא מבטלת את המחיצה המלאכותית שקיימת לעיתים בין החיים לאמנות. בעבודותיה כוללת קינן מכל מה שנקרה בדרכה: תמונות שהושלכו, חול, זכוכית שבורה, חלקי רהיטים ועוד. עבודותיה מצטיינות בצבעוניות מונוכרומטית ובקווים עדינים.
בעבודות הווידאו שלה היא משתמשת באור כבחומר מוחשי, ויוצרת מעין תעתוע שיש בו מתח בין מה שנראה למה שהוא באמת. למשל: בתערוכה שנערכה בבצלאל בשנת 2004 היא הציגה מחרוזת של "אבני חן" שהייתה למעשה חורים שקדחה בקיר ואור השמש חדר מבעדם. עבודת הקידוח האלימה כביכול הביאה לייצורה של מחרוזת עדינה.
המקורות שהשפיעו על טליה קינן בעבודותיה מאופיינים בעלילה סוריאליסטית דוגמת סרטו של דייוויד לינץ', מלהולנד דרייב, ובמקביל גם בסופרים שביצירותיהם מופיע עולם החלום משולב במציאות או שמתקיים בהם חוסר רציפות של המציאות עצמה כמו הסופרים, הארוקי מורקמי ובננה יושימוטו שאת כתיבתם אפשר להגדיר כמעין סוריאליזם יום יומי. לכן ביצירותיה מתקיימים זה לצד זה, חלום בהקיץ, עולם מסתורי ודמיוני ובה בעת מציאותי וממשי. מהצופה המסתכל בעבודותיה נדרשות יכולת ריכוז והתבוננות מרביים באובייקט, שכן כל הסחת דעת עלולה להוציא את הצופה מהעולם פרי יצירתה. קינן מאפשרת לצופה להשליך על היצירה את תובנתו ועולמו הפנימי.
קינן כורכת בכריכה אחת רישומים של עפרונות שחורים, אובייקטים נייחים, הקרנות וידאו, הבזקי אור חושך וצבע. כל אלה גורמים לתחושה מטלטלת שבין מחנק קלאוסטופובי לעולם רחב אין סופי. האמנית מבקשת לנטרל את הצופה בעבודותיה מכל ידע מקדים שעשוי להובילו למסקנות חפוזות, ומשתמשת באמצעים אלו למטרותיה ואף מוסיפה להם קול וקצב שמלווים את המכלול. למשל: בתערוכתה "מרחק הליכה" מופיע נוף מואר וברקע נשמע רעש של מכונית נוסעת. הצופה כלל לא רואה את המכונית והוא נמצא כביכול מצד הדרך; קינן הסבירה: "רציתי ליצור סוג של מקום שפועל בעצמו ושההתרחשות בו לא תלויה במי שמסתכל עליו, אבל שהצופה נעשה שותף לו ברגע שהוא נכנס אליו".
קינן מאמינה ביכולתה של האמנות לגרום לצופה להקשיב ולחולל בו שינוי ביחסו למציאות."אני מאמינה שתפיסות שונות של המציאות ודרכי ראייה חדשת יכולות לשנות את העולם. לא פעם אמנית או אמן שאני אוהבת גרמו לי להסתכל באופן אחר ויצרו אצלי חוויה שגדלה איתי ושינתה אותי".
קינן מציינת שתי חוויות שהשפיעו על עבודתה האמנותית. חוויה אחת שפתחה לה אופקים חשים היא הפגישה עם מוזיקת הדרופד (Dhrupad), שאותה היא משלבת בעבודותיה. חוויה נוספת הייתה פגישה עם שני אמנים שווייצרים שבאו להציג בארץ. על פגישה זו היא מספרת:
תערוכות קבוצתיות
רשימה מפורטת
קאסים עבדאללה
קריירת מועדונים
עבדאללה נולד במרסיי להורים מהגרים מקומורו. עבדאללה התחיל את הקריירה שלו בקבוצות כדורגל מקומיות במרסיי. בקיץ הצטרף למרינהנה ז'יניאק מהליגה השישית במדינה.
בקיץ הצטרף לסדאן מהליגה השנייה בצרפת. ב-23 במרץ 2012 הבקיע את שער הבכורה שלו בקריירה בניצחון 0-3 נגד אמיין.
בקיץ חתם באולימפיק מרסיי מהליגה הצרפתית הראשונה במדיה שיחק שנה וחצי. ב-30 בינואר 2014 הצטרף לאוויאן. בקיץ חתם באז'אקסיו.
בקיץ עזב לראשונה את צרפת וחתם בא-ראיד מליגת העל הסעודית. כעבור שנה חזר לאתלטיקו מרסיי.
בקיץ חזר למרינהנה ז'יניאק.
קריירה בינלאומית
בשנת זומן לראשונה לסגל נבחרת קומורו לקראת משחקי איי האוקיינוס ההודי. ב-10 באוגוסט 2007 עבדאללה ערך את הופעת הבכורה שלו בנבחרת בתיקו 1-1 נגד, בה גם כבש את שער הבכורה שלו בנבחרת.
עבדאללה השתתף עם הנבחרת גם בגביע אפריקה לאומות 2021.
יאן-קאי קריסטל לואו
יאן-קאי קריסטל לואו (באנגלית: Yan-Kay Crystal Lowe; נולדה ב-20 בינואר 1981) היא שחקנית קנדית.
קורות חייה
נולדה בשם יאן-קאי לואו (בסינית: 罗 艳琪) בוונקובר, קולומביה הבריטית לאם ממוצא סקוטי ואב ממוצא סיני. לדבריה, כבר מגיל 5 רצתה להיות שחקנית. כנערה עבדה בדוגמנות, ומגיל 15 החלה בקריירת משחק.
קריירה
בשנת 2014 נבחרה קריסטל לואו כשחקנית ראשית בסדרה הקנדית-אמריקאית "מכתבי אהבה", הסדרה החלה ב-20 באפריל כללה 10 פרקים והסתיימה ב-22 ביוני 2014. את דמות זו גילמה גם בסדרת הסרטים אשר מבוססת על הסדרה. עד כה יצאו 11 סרטים בערוץ הולמרק, כאשר הראשון שודר בנובמבר 2014 והאחרון במספר שודר ביולי 2018.
חיים אישיים
ב-2009 התחתנה עם מיקו טומאסביץ' בוונקובר. בבעלות הזוג מסעדה בעיר.
קולימבוזאורוס
קולימבוזאורוס (שם מדעי: Colymbosaurus; מילולית: "לטאה/זוחל צולל") הוא סוג של זוחל ימי ממשפחת הקריפטולידיים שהתקיים באירופה במשך היורה העליון לפני 165 עד 145 מיליון שנה. המאובנים שלו התגלו בדורסט, אנגליה ובאי סבאלברד שבנורווגיה, לרוב בשברי עצמות חלקיות של גולגולת ומספר חוליות צוואר והוא תואר בידי החוקר הבריטי הארי סיילי ב-1874. בעבר נחשב לבן הסוג פליוזאורוס בידי החוקר ריצ'רד אוון, אך רק לאחרונה הוחזר הסוג לאחר בדיקה של המבנה של עצמות הזרוע והירך. הסוג מכיל כיום 2 מינים: * C. megadeirus ו-C. svalbardensis.
זוחל זה היה קרוב לקימרוזאורוס מאותו אזור וכנראה דמה לו בצורתו הכללית וגודלו. היה לו צוואר ארוך מאוד בעל 42 חוליות חזקות ולסת ארוכה עם שיניים דקות וחדות שנועדו ללכוד ביניהם דגים ושאר יצורי ים. היו לו סנפירים רחבים איתם שייט במים בצורה דומה לריחוף. ככל הנראה הוא בלע גם אבנים קטנות ששימשו כגסטרוליתים.
קפה (פירושונים)
{{פירושונים|
המועצה הלאומית
"המועצה הלאומית" הוא שמם של בתי מחוקקים אחדים. בנוסף נכללות מילים אלה בשמם של גופים שונים במדינות שונות.
רמי דוידוף
רמי דוידוף (נולד ב-16 באוקטובר 1980) הוא מוזיקאי, זמר יוצר, תסריטאי ושחקן ישראלי.
יליד ירושלים ובוגר תיכון לאומנויות ירושלים ובוגר בית ספר רימון למוזיקה. רמי הוא אחיו הצעיר של הבמאי עודד דוידוף.
קריירה
בשנת 2006 הקים דוידוף את להקת הרוק אטלנטיקה. בהמשך "אטלנטיקה" פתחה את פסטיבל הקולנוע בבריכת הסולטן שבירושלים בהקרנת הבכורה של הסרט "מישהו לרוץ איתו".